Esimese nädalavahetuse eesmärgiks oli näha oromode kõige pühamat festivali Irecha't (http://www.youtube.com/watch?v=QxaljkKf9hw), mis reaalselt tähendab midagi kristluse ja animismi vahepealset, kus ülistamise keskel on üks suur viigipuu. Tõotas tulla väga suur üritus, sest eelmisel aastal oli festivalil üle 2 miljoni külastaja, siis külastajate arv kasvab aasta-aastalt nagu Etioopia rahvaarvgi. Aga ette rutates me sinna ei jõudnud, sest puu asus järve kaldal, kus oli niigi ruumi vähe ning väravad puu juurde pääsemiseks olid mõeldud rohkem paarituhande inimesega külapeo jaoks. Väravaäärse tõuklemise käigus jäi uus saksa vabatahtlik M ilma oma mobiiltelefonist ning seega kadus ära ka soov edasi tõugelda. Selle asemel möödus päev Debre Zeiti (või Bishoftu oromo keeles) ülejäänud kuue järvega tutvumisega.